Hvers vegna þæfa sumir kettir en ekki aðrir ? Það er alþekkt að kettlingar spyrna í júgur móður sinnar þegar þeir sjúga . Þetta gera þeir til að þrýsta mjólkinni út því þeir geta ekki sogið með munninum . Sumir kettir virðast ekki vaxa upp úr þessari hegðun og þeir eiga til að þæfa – spyrna fótum í mann og stinga klónum út . Höfundur þessa svars hefur lengi deilt húsnæði með köttum en hefur ekki gert vísindalega athugun á tíðni þessa atferlis meðal fullorðinna katta . Aðeins einn köttur af þeim sem höfundur hefur komist í kynni við , hagaði sér á þennan hátt . Þegar umrædd kisa var strokin á bakinu , kom hún sér fyrir á maga þess sem lét vel að henni , steig niður með framfótunum og malaði . Ekki verður því fullyrt hér um tíðni þessa atferlis eða hvort hægt sé að venja ketti af því ( ef þess er óskað ) – til þess þarf frekari rannsóknir á hegðun katta . Heimildir og mynd : Fritzsche , Helga . Reykjavík Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .